wickkiey/tamil-wikipedia-chunked huggingface dataset:
# அயோடின் ஒற்றைபுளோரைடு

**அயோடின் ஒற்றைபுளோரைடு** *(Iodine monofluoride)* என்பது அயோடின் மற்றும் புளோரின் தனிமங்கள் சேர்ந்து உருவாகும் ஆலசன்களிடை சேர்மமாகும். இச்சேர்மத்தின் மூலக்கூற்று வாய்ப்பாடு IF ஆகும். சாக்கலேடு பழுப்பு நிறத்திலுள்ள இச்சேர்மம் 0 பாகை செல்சியசு வெப்பநிலையில் விகிதச்சமமின்றி தனிமநிலை அயோடினாகவும் அயோடின் பென்டாபுளோரைடாகவும் சிதைவடைகிறது.  
5 IF → 2 I<sub>2</sub> + IF5  
எனினும் இச்சேர்மத்தின் மூலக்கூற்றுப் பண்புகளை நிறமாலையியல் ஆய்வுகள் மூலமாக உறுதிபடுத்த முடியும். அயோடின் புளோரின் மூலக்கூறுகளுக்கு இடையிலான இடைவெளி 190.9 பைக்கோமீட்டர் மற்றும் I−F பிணைப்பின் பிரிகை ஆற்றல் 277 கிலோயூல் மோல்-1 ஆகும். 298 கெல்வின் வெப்பநிலையில் அயோடின் ஒற்றைபுளோரைடின் உருவாதல் வெப்பத்தின் செந்தர என்தால்பி மாற்றத்தின் அளவு ΔHf° = −95.4 கியூ மோல்−1, மற்றும் கிப்சின் பயனுறு ஆற்றல் அளவு ΔGf° = −117.6 கியூ மோல்−1.என மதிப்பிடப்பட்டுள்ளது.  
:I<sub>2</sub> + F<sub>2</sub> → 2 IF  
முக்குளோரோபுளோரோமீத்தேன் முன்னிலையில் இரண்டு தனிமங்களும் -45 பாகை செல்சியசு வெப்பநிலையில் வினைபுரிந்து அயோடின் ஒற்றைப் புளோரைடை உருவாக்க முடியும். ஆனால் இது நிலைப்புத்தன்மை அற்ற நிலையில் உள்ளது.  
:I<sub>2</sub> + IF<sub>3</sub> → 3 IF  
அயோடினும் அயோடின் டிரைபுளோரைடும் -78 பாகை செல்சியசு வெப்பநிலையில் முக்குளோரோபுளோரோமீத்தேன் முன்னிலையில் வினைபுரிந்தாலும் அயோடின் ஒற்றைப் புளோரைடு உருவாகிறது.
அயோடின், வெள்ளி(I) புளோரைடுடன் வினைபுரிந்தாலும் அயோடின் ஒற்றைப் புளோரைடு உருவாகிறது.  
I<sub>2</sub> + AgF → IF + AgI
# அயோடின் ஒற்றைபுளோரைடு

## வினைகள்

தூய்மையான நைட்ரசன் மூவயோடைடு உருவாக்கத்தில் அயோடின் ஒற்றைப் புளோரைடு பயன்படுத்தப்படுகிறது.  
BN + 3 IF → NI<sub>3</sub> + BF<sub>3</sub>
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

2016 ஆம் ஆண்டு ரியோ டி செனிரோவில் நடந்த ஒலிம்பிக்கு விளையாட்டு போட்டிகளில் 27 உலக சாதனைகள் நிகழ்த்தப்பட்டன.
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### வில்வித்தை

| தனிப்பட்ட ஆண்கள் பிரிவு | தகுதிச் சுற்று | கிம் வூ சின் | 700 | 5 ஆகத்து | **உசா** | } |
| --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### தடகளம்

| பெண்கள் 10,000 மீட்டர் | இறுதி | அல்மாச் அயனா | 29:17.45 | 12 ஆகத்து | **உசா** |  |
| --- | --- | --- | --- | --- | --- | --- |
| ஆண்கள் 400மீட்டர் | இறுதி | வாடே வான் நிக்இரக் | 43.03 | 14 ஆகத்து | **உசா** |  |
| பெண்கள் குண்டு எறிதல் | இறுதி | அனிதா வியோடாக்ச் | 82.29 m | 15 ஆகத்து | **உசா** |  |
| ஆண்கள் தண்டூன்றித் தாண்டுதல் | இறுதி | தியகோ பிராச் டா சில்வா | 6.03 m | 15 ஆகத்து | ஒசா |  |
| 3000 மீ இடர்பல கடக்கும் ஓட்டம் | இறுதி | கான்செசுலசு கிப்ருடோ | 8:03.28 | 16 ஆகத்து | ஒசா |  |
| ஆண்கள் குண்டு எறிதல் | இறுதி | ரியான் கரவுசர் | 22.52 மீ | 18 ஆகத்து | ஒசா |  |
| ஆண்கள் ஐந்திறப்போட்டி | இறுதி | ஆசுட்டன் ஈடன் | 8893 புள்ளிகள் | 18 ஆகத்து | ஒசா |  |
| பெண்கள் 5,000மீட்டர் | இறுதி | விவியன் யெருஇயோட் | 14:26.17 | 20 ஆகத்து | ஒசா | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### தோணி (சிறு படகு) Canoeing

| தனிநபர் - இருபுற துடுப்பு படகு 200 மீ | இறுதி | லிசா கார்ரிங்டன் | 39.864 | 15 ஆகத்து | ஒசா |  |
| --- | --- | --- | --- | --- | --- | --- |
| தனிநபர் - இருபுற துடுப்பு படகு 200 மீ | இறுதி | யுரில் சேபான் | 39.279 | 18 ஆகத்து | ஒசா | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### மிதிவண்டி (சைக்கிள்) தடம்

| பெண்கள் அணித்தொடர்கை | தகுதி | ஐக்கிய இராச்சியம் | 4:13.260 | 11 ஆகத்து | **ஒசா** , **உசா** |  |
| --- | --- | --- | --- | --- | --- | --- |
| ஆண்கள் அணி விரைவோட்டம் | தகுதி | ஐக்கிய இராச்சியம் | 42.562 | 11 ஆகத்து | **ஒசா** |  |
| ஆண்கள் அணி விரைவோட்டம் | முதல் சுற்று | நியூசிலாந்து | 42.535 | 11 ஆகத்து | ஒசா |  |
| ஆண்கள் அணி விரைவோட்டம் | இறுதி | ஐக்கிய இராச்சியம் | 42.440 | 11 ஆகத்து | ஒசா |  |
| தனி நபர் ஆண்கள் விரைவோட்டம் | தகுதி | சேசன் கென்னி | 9.551 | 12 ஆகத்து | ஒசா |  |
| பெண்கள் அணி விரைவோட்டம் | தகுதி | சீனா | 32.305 | 12 ஆகத்து | ஒசா |  |
| பெண்கள் அணி விரைவோட்டம் | முதல் சுற்று | சீனா | 31.928 | 12 ஆகத்து | ஒசா |  |
| ஆண்கள் அணித்தொடர்கை | முதல் சுற்று | ஐக்கிய இராச்சியம் | 3:50.570 | 12 ஆகத்து | ஒசா, **உசா** |  |
| ஆண்கள் அணித்தொடர்கை | இறுதி | ஐக்கிய இராச்சியம் | 3:50.265 | 12 ஆகத்து | ஒசா, **உசா** |  |
| பெண்கள் அணித்தொடர்கை | முதல் சுற்று | ஐக்கிய இராச்சியம் | 4:12.152 | 13 ஆகத்து | ஒசா, **உசா** |  |
| பெண்கள் அணித்தொடர்கை | இறுதி | ஐக்கிய இராச்சியம் | 4:10.236 | 13 ஆகத்து | ஒசா, **உசா** |  |
| தனியாள் ஐந்திறப் தொடர்கை | இறுதி | லேசே நவோர்மேன் ஆன்சன் | 4:14.982 | 13 ஆகத்து | ஒசா | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### தற்கால ஐந்திறப் போட்டி

| ஆண்கள் தற்கால ஐந்திறப் போட்டி | கத்திச்சண்டை (தகுதிச் சுற்று) | அலெக்சாண்டர் லேசுன் | 268 | 18 ஆகத்து | ஒசா |  |
| --- | --- | --- | --- | --- | --- | --- |
| பெண்கள் தற்கால ஐந்திறப் போட்டி | நீச்சல் | [குல்னாச் குபேடல்லினா | 2:07:94 | 19 ஆகத்து | ஒசா |  |
| பெண்கள் தற்கால ஐந்திறப் போட்டி | ஒருங்கிணைந்த ஓட்டம்/துப்பாக்கி சுடுதல் | லாரா சாடுகேய்டே | 12:01:01 | 19 ஆகத்து | ஒசா |  |
| ஆண்கள் தற்கால ஐந்திறப் போட்டி | நீச்சல் | இச்சேம்சு குக் | 1:55:60 | 20 ஆகத்து | ஒசா | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### துடுப்பு (மூடு படகு)

| ஆண்கள் ஒற்றை ஆள் படகு | இறுதி | மாகே டிரைடேல் | 6:41.34 | 13 ஆகத்து | ஒசா | } |
| --- | --- | --- | --- | --- | --- | --- |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### துப்பாக்கி சுடுதல்

| பெண்கள் 10 மீட்டர் காற்றுச் சுருள்துப்பாக்கி | தகுதி | து லி | 420.7 | 6 ஆகத்து | ஒசா |  |
| --- | --- | --- | --- | --- | --- | --- |
| பெண்கள் 10 மீட்டர் காற்றுச் சுருள்துப்பாக்கி | இறுதி | வர்சீனியா திராசர் | 208.0 | 6 ஆகத்து | ஒசா |  |
| ஆண்கள் 10 மீட்டர் காற்றுச் சுருள்துப்பாக்கி | இறுதி | ஒஆங் யுவான் வின்ச் | 202.5 | 6 ஆகத்து | ஒசா |  |
| பெண்கள் 10 மீட்டர் காற்றழுத்தக் கைத்துப்பாக்கி | இறுதி | சாங் மென்ச்யூ | 199.4 | 7 ஆகத்து | ஒசா |  |
| ஆண்கள் 10 மீட்டர் காற்றழுத்தக் கைத்துப்பாக்கி | தகுதி | நிக்கோலோ கேபிரியனி | 630.2 | 8 ஆகத்து | ஒசா |  |
| ஆண்கள் - பறப்பதை சுடுதல் | தகுதி | மார்கசு சுவென்சன்
அப்துல்லா அல்-ரசிதி | 123 | 12 ஆகத்து | ஒசா |  |
| 50 மீட்டர் அகடுந்திச் சுடல் - ஆண்கள் | தகுதி | செர்சி கமென்சுகி | 629.0 | 12 ஆகத்து | ஒசா |  |
| 50 மீட்டர் அகடுந்திச் சுடல் - ஆண்கள் | இறுதி | என்றி யுன்ச்அனில் | 209.5 | 12 ஆகத்து | ஒசா |  |
| 50மீட்டர் துப்பாக்கி 3 குறியிடங்கள் ஆண்கள் | தகுதி | செர்சி கமென்சுகி | 1184-67 | 14 ஆகத்து | ஒசா |  |
| 50மீட்டர் துப்பாக்கி 3 குறியிடங்கள் -ஆண்கள் | இறுதி | நிக்கோலோ கேம்பினனி | 458.8 | 14 ஆகத்து | ஒசா | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### நீச்சல்

#### ஆண்கள்

| ஆண்கள் 100 மீட்டர் மார்புவீச்சு | *இதே போட்டி* | 6 ஆகத்து | துணைச்சுற்று | ஆடம் பீட்டி | 57.55 | align= | align=1 |  |
| --- | --- | --- | --- | --- | --- | --- | --- | --- |
| ஆண்கள் 100 மீட்டர் மார்புவீச்சு | *(இதே போட்டி)* | இறுதி | ஆடம் பீட்டி | 57.13 | align= | align=2 |  |  |
| ஆண்கள் 100 மீட்டர் மார்புவீச்சு | *(இதே போட்டி)* | 8 ஆகத்து | இறுதி | ரியான் மர்பி | align= 51.97 | align= | align=3 |  |
| ஆண்கள் 200 மீட்டர் மார்புவீச்சு | *(இதே போட்டி)* | 9 ஆகத்து | அரை இறுதி | இப்பேயி வாடனாபி | align= 2:07.22 | align= | align=4 |  |
| ஆண்கள் 100 மீட்டர் பட்டுப்பூச்சி வீச்சு | *(இதே போட்டி)* | 12 ஆகத்து | இறுதி | யூசப் இசுகூலிங் | align= 50.39 | align= | align=7 |  |
| ஆண்கள் 4 × 100 மீட்டர் கலவை பாணி தொடர்ரோட்டம் | ஆண்கள் 100 மீட்டர் மார்பு வீச்சில் சாதனை | 13 ஆகத்து | இறுதி | ரியான் மர்பி | align= 51.85 **r** | align= | align=8 |  |
| ஆண்கள் 4 × 100 மீட்டர் கலவை பாணி தொடரோட்டம் | *(இதே போட்டி)* | 13 ஆகத்து | இறுதி | ரியான் மர்பி (51.85)
கோடி மில்லர் (59.03)
மைக்கேல் பெல்ப்சு (50.33)
நாதன் ஆட்ரியன் (46.74) | align= 3:27.95 | align= | align=8 | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### நீச்சல்

#### பெண்கள்

| பெண்கள் 4 × 100 மீட்டர் கட்டற்ற பாணி தொடரோட்டம் | 6 ஆகத்து | துணைச்சுற்று | மேடிசன் வில்சன் (54.11)
பிரிட்னி எல்ம்லை (53.22)
பிரோன்டே கேம்பல் (53.26)
கேட் கேம்பல் (51.80) | 3:32.39 | align= | align=1 |  |
| --- | --- | --- | --- | --- | --- | --- | --- |
| பெண்கள் 100 மீட்டர் பட்டுப்பூச்சி வீச்சு | 6 ஆகத்து | அரை இறுதி | சாரா இசோடிரோம் | 55.84 | align= | align=1 |  |
| பெண்கள் 400 மீட்டர் தனியாள் கலவை பாணி | 6 ஆகத்து | இறுதி | கேடின்கா ஓசுசு | 4:26.36 | align= | align=1 |  |
| பெண்கள் 4 × 100 மீட்டர் கட்டற்ற பாணி தொடரோட்டம் | 6 ஆகத்து | இறுதி | எம்மா மெகேன் (53.41)
பிரிடேனி எல்ம்சுலே (53.12)
பிரோன்டே கேம்பல் (52.15)
கேட் கேம்பல் (51.97) | 3:30.65 | align= | align=1 |  |
| பெண்கள் 400 மீட்டர் கட்டற்ற பாணி | 7 ஆகத்து | துணைச்சுற்று | கேத்தி லேடேகி | 3:58.71 | align= | align=2 |  |
| பெண்கள் 100 மீட்டர் பட்டுப்பூச்சி வீச்சு | 7 ஆகத்து | இறுதி | சாரா எசோடிரம் | 55.48 | align= | align=2 |  |
| பெண்கள் 400 மீட்டர் கட்டற்ற பாணி | 7 ஆகத்து | இறுதி | கேத்தி லேடேகி | 3:56.46 | align= | align=2 |  |
| பெண்கள் 200 மீட்டர் தனியாள் கலவை பாணி | 8 ஆகத்து | துணைச்சுற்று | கேடின்கா ஓசுசு | 2:07.45 | align= | align=3 |  |
| பெண்கள் 100 மீட்டர் மார்பு வீச்சு | 8 ஆகத்து | இறுதி | லில்லி கிங் | 1:04.93 | align= | align=3 |  |
| பெண்கள் 200 மீட்டர் தனியாள் கலவை பாணி | 9 ஆகத்து | இறுதி | கேடின்கா ஓசுசு | 2:06.58 | align= | align=4 |  |
| பெண்கள் 100 மீட்டர் கட்டற்ற பாணி | 10 ஆகத்து | துணைச்சுற்று | கேட் கேம்பல் | 52.78 | align= | align=5 |  |
| பெண்கள் 100 மீட்டர் கட்டற்ற பாணி | 10 ஆகத்து | அரை இறுதி | கேட் கேம்பல் | 52.71 | align= | align=5 |  |
| பெண்கள் 800 மீட்டர் கட்டற்ற பாணி | 11 ஆகத்து | துணைச்சுற்று | கேத்தி லேடேகி | 8.12.86 | align= | align=6 |  |
| பெண்கள் 100 மீட்டர் கட்டற்ற பாணி | 11 ஆகத்து | இறுதி | சைமனே மானுவேல் | 52.70 | align= | align=6 |  |
| பெண்கள் 100 மீட்டர் கட்டற்ற பாணி | 11 ஆகத்து | இறுதி | பென்னி ஒலெக்சிஅக் | 52.70 | align= | align=6 |  |
| பெண்கள் 800 மீட்டர் கட்டற்ற பாணி | 12 ஆகத்து | இறுதி | கேத்தி லேடேகி | 8.04.79 | align= | align=7 | } |  
**Legend: r** – First leg of relay
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### பளு தூக்குதல்

#### ஆண்கள்

| ஆண்கள் 56 கிலோ | 7 ஆகத்து | பகுதியும் மிகுதியும்k | லாங் கியுன்குவான் | 170 kg | ஒசா |  |
| --- | --- | --- | --- | --- | --- | --- |
| ஆண்கள் 56 கிலோ | 7 ஆகத்து | மொத்தம் | லாங் கியுன்குவான் | 307 kg | **உசா** |  |
| ஆண்கள் 77 கிலோ | 10 ஆகத்து | ஒரே தூக்கு | லு சியோசங் | 177 kg | **உசா** |  |
| ஆண்கள் 77 கிலோ | 10 ஆகத்து | பகுதியும் மிகுதியும் | நிசாட் ராகிமோ | 214 kg | **உசா** |  |
| ஆண்கள் 85 கிலோ | 12 ஆகத்து | பகுதியும் மிகுதியும் | டியன் டோ | 217 kg | ஒசா |  |
| ஆண்கள் 85 கிலோ | 12 ஆகத்து | மொத்தம் | கியனோசு ரோசுடமி | 396 kg | **உசா** |  |
| ஆண்கள் 105 கிலோ | 16 ஆகத்து | பகுதியும் மிகுதியும் | உருசுலான் நுருடினோவ் | 237 kg | ஒசா |  |
| ஆண்கள் +105 கிலோ | 16 ஆகத்து | ஒரே தூக்கு | பெகெட் சாலிமி | 216 kg | **உசா** |  |
| ஆண்கள் +105 கிலோ | 16 ஆகத்து | மொத்தம் | லாசா டாலாக்அசே | 473 kg | **உசா** | } |
# 2016 கோடைக்கால ஒலிம்பிக் போட்டிகளில் நிகழ்த்தப்பட்ட சாதனைகள்

## விளையாட்டுவாரியாக ஒலிம்பிக்கு & உலக சாதனைகள்

### பளு தூக்குதல்

#### பெண்கள்

| பெண்கள் 53 கிலோ | 7 ஆகத்து | ஒரே தூக்கு | லி யாயூன் | 101 kg | ஒசா |  |
| --- | --- | --- | --- | --- | --- | --- |
| பெண்கள் 58 கிலோ | 8 ஆகத்து | ஒரே தூக்கு | சுகன்யா சிரிசுரத் | 110 kg | ஒசா |  |
| பெண்கள் 63 கிலோ | 9 ஆகத்து | பகுதியும் மிகுதியும் <hr/>மொத்தம் | டெங் வி | 147 kg<hr/>262 kg | **உசா** | } |
# பண்பாட்டுச் சொத்து

**பண்பாட்டுச் சொத்து** (Cultural property) என்பது, ஒரு குழு அல்லது சமூகத்தின் பண்பாட்டு மரபுரிமையின் ஒரு பகுதியாகிய இயற்பியப் பொருட்கள் ஆகும். இது, வரலாற்றுக் கட்டிடங்கள், கலை ஆக்கங்கள், தொல்லியல் களங்கள், நூலகங்கள், அருங்காட்சியகங்கள் போன்றவற்றை உள்ளடக்குகிறது.
# பண்பாட்டுச் சொத்து

## வரைவிலக்கணம்

1954 இன் ஆயுதப் போராட்டங்களில் பண்பாட்டுச் சொத்துக்களைப் பாதுகாப்பதற்கான ஹேக் உடன்படிக்கையின் முதல் விதி பண்பாட்டுச் சொத்து என்பதற்குப் பின்வருமாறு வரைவிலக்கணம் தருகிறது:  
" மூலம், உடமையாளர் ஆகியவற்றைப் பொருட்படுத்தாமல் "பண்பாட்டுச் சொத்து" என்னும் சொல் பின்வருபவற்றை உள்ளடக்குகிறது:  
(அ) மதம் சார்ந்த அல்லது மதச் சார்பற்ற கட்டிடக்கலை, கலை அல்லது வரலாற்று நினைவுச்சின்னங்கள்; தொல்லியல் களங்கள்; முழுமையாக வரலாற்று அல்லது கலைத்துவ முக்கியத்துவம் கொண்ட கட்டிடத் தொகுதிகள்; கலை ஆக்கங்கள்; வரலாற்று அல்லது தொல்லியல் முக்கியத்துவம் கொண்ட கையெழுத்துப்படிகள், நூல்கள் அல்லது பிற பொருட்கள்; என்பவற்றோடு அறிவியல் சேகரிப்புக்களும் நூல்கள் அல்லது ஆவணங்கள் அல்லது மேலே விபரித்த சொத்துக்களின் படிகள் ஆகிய முக்கிய சேகரிப்புக்களும்;  
(ஆ) துணைப் பத்தி (அ) இல் விபரிக்கப்பட்ட அசையும் பண்பாட்டுச் சொத்துக்களைப் பாதுகாப்பதையும் காட்சிக்கு வைப்பதையுமே முக்கிய நோக்கமாகக் கொண்ட அருங்காட்சியகங்கள், பெரிய நூலகங்கள், ஆவணக் காப்பகங்கள், ஆயுதப் போராட்டக் காலத்தில் துணைப் பத்தி (அ) இல் விபரித்த அசையக்கூடிய பண்பாட்டுச் சொத்துக்களை வைப்பதற்கான ஒதுக்கிடங்கள் போன்ற கட்டிடங்கள்;  
(இ) 'நினைவுச்சின்னங்களைக் கொண்ட மையங்கள்' என அறியப்படவுள்ள, துணைப்பத்திகள் (அ) இலும் (ஆ) இலும் விபரிக்கப்பட்ட பண்பாட்டுச் சொத்துக்களைப் பெருமளவில் கொண்ட மையங்கள்."
# ஜெய்பூர்ஹட் மாவட்டம்

**ஜெய்பூர்ஹட் மாவட்டம்** (Joypurhat District) , தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ராஜசாகி கோட்டத்தில் அமைந்துள்ளது. வங்காளதேசத்தில் வடக்கு பகுதியில் அமைந்த இம்மாவட்டத்தின் நிர்வாகத் தலைமையிடம் *ஜெய்பூர்ஹட்* நகரம் ஆகும். இம்மாவட்டம் 26 பிப்ரவரி 1984-இல் துவக்கப்பட்டது.
# ஜெய்பூர்ஹட் மாவட்டம்

## மாவட்ட எல்லைகள்

ஜெய்பூர்ஹட் மாவட்டத்தின் வடக்கில் தினஜ்பூர் மாவட்டமும் மற்றும் [[ரங்க்பூர் மாவட்டம்|ரங்க்பூர்மாவட்டமும்], கிழக்கில் காய்பந்தா மாவட்டமும், தெற்கிலும், தென்கிழக்கிலும் போக்ரா மாவட்டமும், மேற்கிலும், தென்மேற்கிலும் நவகோன் மாவட்டமும், வடமேற்கில் இந்தியாவின் மேற்கு வங்காள மாநிலத்தின் தெற்கு தினஜ்பூர் மாவட்டமும் எல்லைகளாக உள்ளது.
# ஜெய்பூர்ஹட் மாவட்டம்

## மாவட்ட நிர்வாகம்

1012.41 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக ஜெய்பூர்ஹட், கேத்லால், அக்கேல்பூர், கலாய் மற்றும் பச்பீபி என ஐந்து துணை மாவட்டங்களாகப் பிரிக்கப்பட்டுள்ளது.
இம்மாவட்டம் நான்கு நகராட்சி மன்றங்களையும், முப்பத்தி இரண்டு கிராம ஒன்றியக் குழுக்களையும், 661 வருவாய் கிராமங்களையும், 887 கிராமங்களையும் கொண்டுள்ளது.
இம்மாவட்டத்தின் அஞ்சல் சுட்டு எண் 5900 ஆகும். தொலைபேசி குறியிடு எண் 0571 ஆகும். இம்மாவட்டம் இரண்டு வங்காளதேச நாடாளுமன்றத் தொகுதிகளைக் கொண்டுள்ளது.
# ஜெய்பூர்ஹட் மாவட்டம்

## பொருளாதாரம்

இம்மாவட்டம் வேளாண்மைப் பொருளாதாரத்தை மட்டும் சார்ந்து உள்ளது. இம்மாவட்டத்தில் சோட்டா ஜமுனா ஆறு, துளசிகங்கா ஆறு, சிறீ ஆறு, சிறீ நாடி ஆறு முதலிய ஆறுகள் பாய்வதால் நீர் வளமும், மண் வளமும் கொண்டதாக உள்ளது. ஆண்டு சராசரி மழைப் பொழிவு 1610 மில்லி மீட்டராக உள்ளது.  
இம்மாவட்டத்தில் நெல், கரும்பு, சணல், மஞ்சள், வாழை, மா, பலா, உருளைக்கிழங்கு, வெற்றிலை, புகையிலை, எண்ணெய் வித்துக்கள், நவதானியங்கள் முதலியன பயிரிடப்படுகிறது.
இங்கு கரும்பு ஆலைகள், அரிசி ஆலைகள், கோழிப் பண்ணைகள் உள்ளது.
# ஜெய்பூர்ஹட் மாவட்டம்

## மக்கள் தொகையியல்

1012.41 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 9,13,768 ஆக உள்ளது. அதில் ஆண்கள் 4,59,284 ஆகவும், பெண்கள் 4,54,484 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.75% ஆக உள்ளது. பாலின விகிதம் 101 ஆண்களுக்கு பெண்கள் 100 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 903 நபர்கள் வீதம் வாழ்கின்றனர். மாவட்ட சராசரி எழுத்தறிவு 57.5% ஆக உள்ளது.
இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
இம்மாவட்டத்தில் நாற்பதாயிரம் மக்கள் தொகை கொண்ட சோதல், ஒரோ, முண்டா, மொகாலி, மொகந்தா, ராஜ்ஹன்சி முதலிய பழங்குடி மக்கள் வாழ்கின்றனர்.
# ஜெய்பூர்ஹட் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# ஜெய்பூர்ஹட் மாவட்டம்

## கல்வி

### கல்வி நிலையங்கள்

இம்மாவட்டத்தில் நாற்பத்தி இரண்டு கல்லூரிகளும், 165 மேனிலைப் பள்ளிகளும், 350 தொடக்கப் பள்ளிகளும், 13 தொழில்நுட்ப நிறுவனங்களும், 111 இசுலாமியக் கல்வி புகட்டும் மதராசாக்களும் உள்ளது.
# ஜெய்பூர்ஹட் மாவட்டம்

## தட்ப வெப்பம்

இம்மாவட்டம் கோப்பன் காலநிலை கொண்டது. இங்கு கோடைக்காலத்தில் அதிகபட்ச வெப்பம் 28.9° செல்சியஸ் ஆகவும்; குளிர்காலத்தில் குறைந்தபட்ச வெப்பம் 18° செல்சியஸ் ஆகவும் உள்ளது. ஆண்டு சராசரி மழையளவு 1738 மில்லி மீட்டராகும்.
# சட்டவாக்கம்

**சட்டவாக்கம்** (Legislation) என்பது சட்டமியற்றகத்தாலோ, அத்தகைய அதிகாரம் பெற்ற அமைப்பினாலோ சட்டமாக இயற்றுகின்ற/உருவாக்குகின்ற செயல்முறை எனலாம். ஆங்கிலத்தில் லெஜிஸ்லேஷன் என்று அழைக்கப்படும் இது எழுத்துருச் சட்டத்தை குறிக்கவும் பயன்படுத்தப்படுவதுண்டு. மசோதா சட்டவாக்கத்தின் மூலம் சட்டம் ஆகும். ஒன்றைக் கட்டுப்படுத்தவும், ஒன்றிற்கு அதிகாரமளிக்கவும், நிதி ஒதுக்கவும், அனுமதிக்கவும், அறிக்கை வெளியிடவும், தடை செய்யவும் சட்டவாக்கம் பயன்படும். சட்டவாக்கம் சட்டமியற்றக செய்யுளால் அதிகாரப்படுத்தியதின் கீழோ சட்டமியற்றக செய்யுளை நடப்பிலாக்க வேண்டி ஓர் ஆட்சியகமோ (Executive) நிர்வாக அமைப்போ ஏற்படுத்துகின்ற சட்டமியற்றக செய்யுள் அல்லாத ஒன்றாகவும் இருக்கலாம்.  
மேற்கத்திய அமைச்சக முறையின் படி ஒரு குறிப்பிட்ட முதன்மை சட்டவாக்கம் இயற்றப்பட்டப்ப பின் நாடாளுமன்றச் சட்டம் என அறியப்படும். சாதாரணமாக, சட்டவாக்கம் சட்டமியற்றக உறுப்பினரால், அல்லது ஆட்சியகத்தால் பரிந்துரைக்கப்பட்டு, இது ஏற்றுக்கொள்வதற்கு முன் சட்டமியற்றக உறுப்பினர்களின் வாதத்திற்கு உட்படுத்தப்படவும், தேவைப்பட்டால் திருத்ததிற்கு உள்ளாவதும் உண்டு. மிகப்பெரும்பாலான சட்டமியற்றகங்களிலும் கூட்டுத்தொடரில் பரிந்துரைக்கப்படுவதில் குறைவானவை மட்டுமே இயற்றப்படுகின்றன. அரசினால் கொண்டுவரப்படும் மசோதாக்களுக்கே பொதுவாக கூடுதல் முன்னுரிமைத் தரப்படுகிறது. சட்டவாக்கம் அரசின் மூன்று முக்கிய பணிகளில் ஒன்றாக கருதப்படுகிறது, இது அதிகார பகிர்வு கோட்பாட்டின் கீழ் வேறுபடுத்திக் காட்டப்பட்டுள்ளது. சட்டவாக்க அதிகாரம் படைத்தவர்கள் முறைப்படி சட்டமியற்றகர்கள் என அறியப்படுகின்றனர், அரசின் நீதியக கிளைக்கே சட்டவாக்கத்தை பொருள்விளக்கி கூற அதிகாரம் உள்ளது (எழுத்துருச் சட்டங்களின் பொருள்விளக்கம் காண்க), அரசின் ஆட்சியக கிளைக்கு சட்டத்தில் வழங்கப்பட்டுள்ள அதிகார வரம்புக்குள் இருந்தே செயல்பட முடியும்.
# சட்டவாக்கம்

## சட்டவாக்க அடித்துவகள்

சட்ட உருவாக்கத்தின் போதும் அதற்கு முன்பும் சட்டமியற்றுகின்றவர் கவனத்தில் எடுத்துக்கொள்ள வேண்டிய முக்கியமான காரியங்கள் ஆகும் சட்டவாக்க அடித்துவங்கள் (Principles of legislation). முக்கியமாக நான்கு அடித்துவங்கள் சட்டவாக்கத்தின் போது பயன்படுத்தப்படுகின்றன. அவை (i) வலிக்கும் இன்பத்திற்குமான தேற்றம், (ii) துறவியத் கோட்பாடு, (iii) தன்னிச்சை கோட்பாடு மற்றும் (iv) அறவிய கோட்பாடு
# சட்டவாக்கம்

## சட்டவாக்க அடித்துவகள்

### பெந்தாமின் பயனுடைமைத்துவ தேற்றம்

அறியப்படுகிற ஆங்கில சட்டவியலாளரும் சட்ட சீர்திருத்த வாதியுமான ஜெறிமி பெந்தாம் (Jeremy Bentham_1748-1834) தன்னுடைய *சட்டவாக்க தேற்றம்* (Theory of legislation) மற்றும் *அறத்திற்கும் சட்டவாக்கத்திற்குமான அடித்துவங்கள்* (Principles of Morals and Legislations) எனும் நூட்களில் சட்டமியற்றிகள் சட்ட உருவாக்கத்தின் போது கண்டிப்பாக கவனிக்க வேண்டிய அடிப்படையான அடித்துவங்களை எடுத்துரைத்துள்ளார்.  
பெந்தாமின் கூற்றின்படி
- சட்டவாக்கம் என்ற சட்ட உருவாக்க கலை மனித இயல்பை பொறுத்து ஓர் அறிவியலாகும்.
- சட்டவாக்கத்தின் சரியான நோக்கம் என்பது பயனுடைமை அடித்துவத்தை எடுத்துச்செல்வதாகும். சட்டத்தின் முறையான இறுதியாக்கம் *அதியாய எண்ணிக்கைக்கு அதியாய மகிழ்ச்சி* (salus popule supreme lex) என்றாக இருக்கவேண்டும்.
- மேலும் பெந்தாம், ஒவ்வொரு நபரும் தன்னுடைய மகிழ்ச்சியை தீர்மானிப்பதில் சிறந்தவர்கள் ஆவர், ஆகையால் சட்டவாக்கம் முடிந்தவரை தனிமனித தன்னுரிமை மீதான அனைத்து கட்டுப்பாடுகளையும் களைவதாக இருக்வேண்டும், என்றும் தனிமனிதன் தன்னுடைய தனி விருப்பபடி அதற்கு ஒப்பான அடுத்தவரின் தனிவிருப்பத்தை பாதிக்காத அளவிற்கு கண்டிப்பாக நடந்துக்கொள்ளலாம் என்றும் கருதுகிறார்.  
பெந்தாமின் பயனுடைமைத்துவ தேற்றம் மேலும் இன்பத்திற்கான தேற்றம் (Hedonic Theory), பயனுடைமைக்கான அடித்துவங்கள் (Principles of Utility) மற்றும் வலிக்கும் இன்பத்திற்குமான தேற்றம் (Pain and Pleasure Theory) என்றும் அறியப்படுகிறது.
பெந்தாமின் பார்வையில்:
இங்கு பயனுடைமை அதாவது *யூட்டிலிட்டி* (utility) என்பது நன்மையை சிலவற்றை கொண்டுவருவதற்கும் தின்மை சிலவற்றை தவிர்ப்பதற்கும் வேண்டியுள்ள சிந்திப்பு திறனை குறிக்கிறது. இந்த *யூட்டிலிட்டி* என்ற சொல் லத்தீன் சொல்லான *யூட்டிலிஸ்* என்பதில் இருந்து வந்ததாகும், இதன் பொருள் பயனுள்ள என்பதாகும். பெந்தாமின் பார்வையில்: "இயற்கை வலி இன்பம் எனும் இரண்டு இறைமாட்சி அடையாளங்களின் ஆளுமையின் கீழ் மனிதரின் கைகளில் ஒப்படைக்கப்பட்டுள்ளது". ஒரு செய்கை (ஒரு சட்டமென்று எடுத்துக்கொள்வோம்) சரியானதா அல்லது தவறானதா என்று தீர்மானிப்பது அது எந்தளவுக்கு பயனுடையது என்பதை வைத்தாகும், அதாவது எந்தளவுக்கு இன்பத்தை/நன்மையை ஏற்படுத்துகிறது என்பதிலிருந்தாகும்.
பெந்தாம் கூறுகின்றார்: "ஒரு செய்கை சரியானது என்றால் அது அதிக நன்மையை அதிக ஜனங்களுக்கு உருவாக்க வேண்டும்". அதாவது, சட்டம் ஒன்று அதிகப்படியான நன்மையை அதிகப்படியான ஜனங்களுக்கு தருவதே உயரிய சட்டமாகும் என்பதாகும். கேரள சட்டப் பேரவையின் சட்டவாக்கமான "கேரள நில சீர்திருத்த செய்யுள்" இதற்கு சிறந்த எடுத்துகாட்டாகும்.
# வங்காளதேச மாவட்டங்கள்

வங்காளதேச நாட்டின் நிர்வாக வசதிக்காக 64 மாவட்டங்களாகப் பிரிக்கப்பட்டுள்ளது. இந்த 64 மாவட்டங்களை 8 கோட்டங்களின் நிர்வாகத்தில் செயல்படுகிறது.  
குல்னா கோட்டத்தில் 10 மாவட்டங்களும், டாக்கா கோட்டத்தில் 13 மாவட்டங்களும், சிட்டகாங் கோட்டத்தில் 11 மாவட்டங்களும், மைமன்சிங் கோட்டத்தில் 4 மாவட்டங்களும், ரங்க்பூர் கோட்டத்தில் 8 மாவட்டங்களும், ராஜசாகி கோட்டத்தில் 8 மாவட்டங்களும், பரிசால் கோட்டத்தில் 6 மாவட்டங்களும் மற்றும் சில்ஹெட் கோட்டத்தில் 4 மாவட்டங்களும் உள்ளது. மாவட்டங்களின் விவரம்:
# வங்காளதேச மாவட்டங்கள்

## குல்னா கோட்டம்

1 குல்னா மாவட்டம்
2 ஜெஸ்சூர் மாவட்டம்
3 சத்கீரா மாவட்டம்
4 நராய்ல் மாவட்டம்
5 மெகர்பூர் மாவட்டம்
6 மகுரா மாவட்டம்
7 குஸ்தியா மாவட்டம்
8 சௌதங்கா மாவட்டம்
9 ஜெனிதக் மாவட்டம்
10 பேகர்காட் மாவட்டம்
# வங்காளதேச மாவட்டங்கள்

## டாக்கா கோட்டம்

1 கோபால்கஞ்ச் மாவட்டம்
2 டாக்கா மாவட்டம்
3 தங்காயில் மாவட்டம்
4 சரியத்பூர் மாவட்டம்
5 நரசிங்கடி மாவட்டம்
6 நாராயண்கஞ்ச் மாவட்டம்
7 முன்சிகஞ்ச் மாவட்டம்
8 மணிகஞ்ச் மாவட்டம்
9 பரித்பூர் மாவட்டம்
10 மதாரிபூர் மாவட்டம்
11 ராஜ்பாரி மாவட்டம்
12 காஜிபூர் மாவட்டம்
13 கிசோர்கஞ்ச் மாவட்டம்
# வங்காளதேச மாவட்டங்கள்

## சிட்டகாங் கோட்டம்

1 நவகாளி மாவட்டம்
2 லெட்சுமிபூர் மாவட்டம்
3 ரங்கமதி மாவட்டம்
4 கொமில்லா மாவட்டம்
5 காக்ஸ் பஜார் மாவட்டம்
6 சிட்டகாங் மாவட்டம்
7 பிரம்மன்பரியா மாவட்டம்
8 சந்திரபூர் மாவட்டம்
9 கக்ராச்சாரி மாவட்டம்
10 பெனி மாவட்டம்
11 பந்தர்பன் மாவட்டம்
# வங்காளதேச மாவட்டங்கள்

## மைமன்சிங் கோட்டம்

1 மைமன்சிங் மாவட்டம்
2 செர்பூர் மாவட்டம்
3 நேத்ரோகோனா மாவட்டம்
4 ஜமால்பூர் மாவட்டம்
# வங்காளதேச மாவட்டங்கள்

## ரங்க்பூர் கோட்டம்

1 ரங்க்பூர் மாவட்டம்
2 தாகுர்காவ்ன் மாவட்டம்
3 தினஜ்பூர் மாவட்டம்
4 நீல்பமரி மாவட்டம்
5 பஞ்சகர் மாவட்டம்
6 குரிகிராம் மாவட்டம்
7 காய்பாந்தா மாவட்டம்
8 லால்முனிர்காட் மாவட்டம்
# வங்காளதேச மாவட்டங்கள்

## ராஜசாகி கோட்டம்

1 ராஜசாகி மாவட்டம்
2 சிராஜ்கஞ்ச் மாவட்டம்
3 பப்னா மாவட்டம்
4 நத்தோர் மாவட்டம்
5 நவகோன் மாவட்டம்
6 சபாய் நவாப்கஞ்ச் மாவட்டம்
7 போக்ரா மாவட்டம்
8 ஜெய்பூர்ஹட் மாவட்டம்
# வங்காளதேச மாவட்டங்கள்

## பரிசால் கோட்டம்

1 பிரோஜ்பூர் மாவட்டம்
2 போலா மாவட்டம்
3 பரிசால் மாவட்டம்
4 பர்குனா மாவட்டம்
5 ஜலோகட்டி மாவட்டம்
6 பதுவாகாளி மாவட்டம்
# வங்காளதேச மாவட்டங்கள்

## சில்ஹெட் கோட்டம்

1 சில்ஹெட் மாவட்டம்
2 சுனாம்கஞ்ச் மாவட்டம்
3 மௌலிபஜார் மாவட்டம்
4 ஹபிகஞ்ச் மாவட்டம்
# இடைக்காட்டூர் ஆழிகண்டீசுவரர் கோயில்

**இடைக்காட்டூர் ஆழிகண்டீசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
# இடைக்காட்டூர் ஆழிகண்டீசுவரர் கோயில்

## அமைவிடம்

இக்கோயில் சிவகங்கை மாவட்டத்தில் இடைக்காட்டூர் என்னுமிடத்தில் அமைந்துள்ளது.
# இடைக்காட்டூர் ஆழிகண்டீசுவரர் கோயில்

## இறைவன், இறைவி

இக்கோயிலின் மூலவராக ஆழிகண்டீசுவரர் உள்ளார். இவர் மணிகண்டீசுவரர் என்றும் அழைக்கப்படுகிறார். இறைவி வௌந்தர்யநாயகி ஆவார். கோயிலின் தல மரம் வில்வம் ஆகும். கோயிலில் தல தீர்த்தமாக வைகை உள்ளது. பங்குனி உத்திரம், சிவராத்திரி உள்ளிட்ட பல விழாக்கள் நடைபெறுகின்றன. பங்குனி உத்திரத்தின்போது 10 நாட்கள் பிரம்மோற்சவம் நடைபெறுகிறது.
# இடைக்காட்டூர் ஆழிகண்டீசுவரர் கோயில்

## அமைப்பு

கோயில்களில் திருச்சுற்றில் வடகிழக்கில் நவக்கிரக சன்னதி காணப்படும். இவ்வூரில் தனிக்கோயிலில் நவக்கிரகங்கள் உள்ளன. இங்கு இடைக்காடர் தவ நிலையில் காணப்படுகிறார். இறைவன், இறைவி சன்னதிகளுக்கு நடுவில் சோமாஸ்கந்தர் நிலையில் சுப்பிரமணியர் வள்ளி தெய்வானையுடன் உள்ளார். இறைவி தனி சன்னதியில் காணப்படுகிறார்.
# தேவகோட்டை மீனாட்சி சுந்தரேசுவரர் கோயில்

**தேவகோட்டை மீனாட்சி சுந்தரேசுவரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.
# தேவகோட்டை மீனாட்சி சுந்தரேசுவரர் கோயில்

## அமைவிடம்

இக்கோயில் சிவகங்கை மாவட்டத்தில் தேவகோட்டை என்னுமிடத்தில் அமைந்துள்ளது. கடல் மட்டத்திலிருந்து சுமார் 74 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°56'48.2"N, 78°49'36.4"E (அதாவது, 9.946710°N, 78.826782°E) ஆகும்.
# தேவகோட்டை மீனாட்சி சுந்தரேசுவரர் கோயில்

## இறைவன், இறைவி

இக்கோயிலின் மூலவராக சுந்தரேசுவரர் உள்ளார். இறைவி மீனாட்சி ஆவார். சிவன் கோயிலாக இருந்தாலும் சேக்கிழாருக்கு முக்கியத்துவம் தரப்படுகிறது. இக்கோயிலை சேக்கிழார் கோயில் என்றும் அழைக்கின்றனர். வைகாசி பூச நட்சத்திரத்தில் சேக்கிழார் குரு பூசையும், ஆராதனையும் நடைபெறுகிறது.
# தேவகோட்டை மீனாட்சி சுந்தரேசுவரர் கோயில்

## அமைப்பு

இரு ராஜகோபுரங்களைக் கொண்டு அமைந்துள்ள இக்கோயிலில் மீனாட்சியும், சுந்தரேசுவரரும் தனித்தனியாகக் காணப்படுகின்றனர்.
கோயிலின் உள் திருச்சுற்றில் நர்த்தன விநாயகர், தட்சிணாமூர்த்தி, லிங்கோத்பவர், சோமாஸ்கந்தர், மரகத விநாயகர், விசுவநாத விசாலாட்சி, பால தண்டாயுதபாணி, சுப்பிரமணியர், மகாலட்சுமி, பிரம்மா, துர்க்கை, சண்டிகேசுவரர், சண்டிகேசுவரி, நடராஜர், நவக்கிரகங்கள், கன்னிமூலை விநாயகர் ஆகியோர் உள்ளனர்.
# மரபுரிமைச் சுற்றுலாத்துறை

**மரபுரிமைச் சுற்றுலாத்துறை** (Heritage tourism) அல்லது **பண்பாட்டு மரபுரிமைச் சுற்றுலாத்துறை** என்பது, சுற்றுலா நிகழும் இடத்தின் பண்பாட்டு மரபுரிமையை முதன்மைப்படுத்தும் சுற்றுலாத்துறை ஆகும். ஐக்கிய அமெரிக்காவில் உள்ள வரலாற்றுப் பாதுகாப்புக்கான தேசிய அறக்கட்டளை (National Trust for Historic Preservation) மரபுரிமைச் சுற்றுலாத்துறை என்பதற்கு "கடந்தகாலக் கதைகளையும் மக்களையும் உண்மையாக எடுத்துக்காட்டும் இடங்கள், அரும்பொருட்கள், செயற்பாடுகள் ஆகியவற்றை அனுபவிப்பதற்கான பயணம்" என்றும், "மரபுரிமைச் சுற்றுலாத்துறை பண்பாட்டு, வரலாற்று, இயற்கை வளங்களை உள்ளடக்கலாம்."  
வெயிலர், ஹோல் ஆகியோரது கூற்றுப்படி, பண்பாடு, மரபுரிமை, கலைகள் ஆகியன நீண்ட காலமாகவே சுற்றுலாத் தலங்களுக்குக் கவர்ச்சியை வழங்குவனவாக இருந்துவருகின்றன. அண்மைக் காலத்தில், மரபுரிமைகளிலும், கலைகளிலும் சிறப்பு ஆர்வம் கொண்டவர்களைக் கவர்வதற்கான ஒரு முக்கிய சந்தைப்படுத்தும் விடயமாக "பண்பாடு" உருவாகியுள்ளது. சுற்றுலாப் பயணிகளிடையே சிறப்பாக்கம் அதிகரிக்கும் போக்குக் காணப்படுவதால், பண்பாட்டு மரபுரிமைச் சுற்றுலாத்துறை இப்போது மிக வேகமாக வளரும் சுற்றுலாத்துறையாக உள்ளது. சாகசம், பண்பாடு, வரலாறு, தொல்லியல், உள்ளூர் மக்களுடனான தொடர்பாடல் போன்றவற்றை நாடும் சுற்றுலாப் பயணிகளின் அளவு உயர்ந்து வருவது இப்போக்குக்குச் சான்றாக உள்ளது.  
பல்வேறு காரணங்களுக்காகப் பண்பாட்டு மரபுரிமைச் சுற்றுலாத்துறை முக்கியமாக உள்ளது. இது விரும்பத்தக்க பொருளாதார, சமூகத் தாக்கங்களை ஏற்படுத்துகிறது. இது அடையாளங்களை உருவாக்கி அவற்றை வலுவூட்டுகின்றது. இது பண்பாட்டு மரபுரிமைகளைப் பாதுகாக்க உதவுகின்றது. பண்பாட்டை ஒரு கருவியாகப் பயன்படுத்தி மக்களிடையே புரிந்துணர்வையும், ஒருமைப்பாட்டையும் ஏற்படுத்துகிறது. இது பண்பாட்டுக்கு ஆதரவு அளிப்பதுடன் சுற்றுலாத்துறையைப் புதுப்பிக்கவும் உதவுகிறது. பண்பாட்டு மரபுரிமைச் சுற்றுலாத்துறை, சம்பந்தப்பட்டவர்களிடையே நெருக்கடிகளையும், பிணக்குகளையும் கூட உருவாக்குகின்றன எனச் சில ஆய்வாளர்கள் இனவரைவியல் அடிப்படையில் எடுத்துக்காட்டி உள்ளனர்.  
பண்பாட்டு மரபுரிமைச் சுற்றுலாத்துறை, தாங்கு வளர்ச்சிச் சூழலில் அடையப்படவேண்டிய பல இலக்குகளைக் கொண்டதாக உள்ளது. இவற்றுள் பண்பாட்டு வளங்களின் பாதுகாப்பு, வளங்களைத் துல்லியமாக விளக்குதல், உண்மையான வருகையாளர் அனுபவம், வருமானத்தைக் கூட்டுதல் என்பன இவ்விலக்குகளுள் அடங்குகின்றன. இதிலிருந்து பண்பாட்டு மரபுரிமைச் சுற்றுலாத்துறை என்பது அடையாளம் காணல், மேலாண்மை, மரபுரிமைப் பெறுமானத்தைப் பாதுகாத்தல் என்பவற்றைக் கருத்திலெடுப்பது மட்டும் அல்லாது, அது சமூகங்களிலும் பிரதேசங்களிலும் விளைவிக்கக்கூடிய தாக்கங்களைப் புரிந்துகொள்ளல், பொருளாதார, சமூகப் பயன்களைப் பெறுதல், பாதுகாப்பதற்கான நிதி வழங்களை வழங்குதல், சந்தைப்படுத்தல் போன்ற விடயங்களிலும் கவனம் செலுத்தவேண்டும்.  
மரபுரிமைச் சுற்றுலாவானது, பழைய கால்வாய்கள், தொடர்வண்டிப் பாதைகள், போர்க்களங்கள் போன்றவற்றை உள்ளடக்கிய வரலாற்று அல்லது தொழிற்றுறைக் களங்களுக்குச் செல்வதாக இருக்கலாம். இவற்றின் அடிப்படையான நோக்கம் கடந்தகாலம் பற்றிய உணர்வைப் பெறுவது ஆகும். ஒரு குறித்த இடத்தில் மூலத்தைக் கொண்டுள்ள புலம்பெர்ந்து வாழும் சமூகங்களைச் சேர்ந்தவர்களிடையே அவ்விடத்தை சந்தைப்படுத்துவதும் ஒரு இலக்காக இருக்கலாம்.
# இருபீனைல் கார்பனேட்டு

**இருபீனைல் கார்பனேட்டு** *(Diphenyl carbonate)* என்பது C<sub>13</sub>H<sub>10</sub>O<sub>3</sub> என்ற மூலக்கூற்று வாய்ப்பாடு கொண்ட வளையமிலா கார்பனேட்டு எசுத்தர் ஆகும். டைபீனைல் கார்பனேட்டு என்ற பெயராலும் இச்சேர்மம் அழைக்கப்படுகிறது. பாலிகார்பனேட்டு பலபடிகள் தயாரிக்கும்போது பிசுபீனால் ஏ உடன் இச்சேர்மம் ஒரு ஒருமம் ஆகவும் பாலிகார்பனேட்டுகள் சிதைவடையும்போது ஒரு விளைபொருளாகவும் இருக்கிறது.
# இருபீனைல் கார்பனேட்டு

## தயாரிப்பு

2002 ஆம் ஆண்டில் மட்டும் டைபீனைல் கார்பனேட்டு உலக அளவில் 254000 டன்கள் உற்பத்தி செய்யப்பட்டுள்ளது. பீனாலை பாசுகீனேற்றம் செய்யும் வழிமுறையே பெரும்பாலும் பயன்படுத்தப்படுகிறது . பல்வேறு நிபந்தனைகளில் இப்பாசுகீனேற்ற வினை நிகழ்ந்தாலும் நிகர வினைக்கான சமன்பாடு இங்கு தரப்பட்டுள்ளது.  
2 PhOH + COCl<sub>2</sub> → PhOCO<sub>2</sub>Ph + 2 HCl  
பீனாலை ஆக்சிசனேற்ற கார்பனைலேற்றம் செய்யும் முறையைப் பின்பற்றினால் நச்சுத்தன்மை கொண்ட பாசுகீன் பயன்படுத்துவதை தவிர்க்கலாம்,  
2 PhOH + CO + [O] → PhOCO<sub>2</sub>Ph + H<sub>2</sub>O
பீனாலை மாற்றுயெசுத்தராக்கல் வினைக்கு உட்படுத்தியும் இருபீனைல் கார்பனேட்டு தயாரிக்கலாம்.  
CH<sub>3</sub>OCO<sub>2</sub>CH<sub>3</sub> + 2 PhOH → PhOCO<sub>2</sub>Ph + 2 MeOH
இயக்கவியலும் வெப்ப இயக்கவியலும் இவ்வினை முறையை சாதகமாகக் குறிப்பிடவில்லை. உதாரணமாக, உயர்வெப்பநிலைகளில் இருமெத்தில் கார்பனேட்டு விரும்பத்தகாத வகையில் பீனாலை மெத்திலேற்றம் செய்து அனிசோலைத் தருகிறது. .
# 1,2-பியூட்டைலின் கார்பனேட்டு

**1,2-பியூட்டைலின் கார்பனேட்டு** *(1,2-Butylene carbonate)* என்பது C<sub>5</sub>H<sub>8</sub>O<sub>3</sub> என்ற மூலக்கூற்று வாய்ப்பாடு கொண்ட அல்லது (H5C2)(C2H3)(CO3) என்ற மூலக்கூற்று அமைப்பிலான ஒரு கரிமச் சேர்மமாகும். 1,2-பியூட்டைலின் தொகுதியின் இரு முனைகளிலும் கார்பனேட்டு வேதி வினைக்குழுக்கள் இணைந்துள்ள ஓர் ஈரெசுத்தராக 1,2-பியூட்டைலின் கார்பனேட்டு கருதப்படுகிறது. மேலும், ஐந்து உறுப்பினர் பல்லினவளையச் சேர்மமாகவும் டையாக்சோலேன் வழிப்பொருளாகவும் குறிப்பாக 4-எத்தில்1,3-டையாக்சோலான்-2-ஒன் ஆகவும் கருதப்படுகிறது.  
1,2-பியூட்டைலின் கார்பனேட்டு ஒரு முனைவு நிலையற்ற கரைப்பான் ஆகும். மின்சார மின்கலங்களில் பயன்படும் அயனத்திரவங்களுக்கு மாற்றாகவும் பல்வேறு பயன்களை கொண்ட கரிமச்சேர்மமாகவும் 1,2-பியூட்டைலின் கார்பனேட்டு கருதப்படுகிறது.
# வெள்ளைக் குறுவைக் கார்

**வெள்ளைக் குறுவைக் கார்** (*Vellai Kuruvai Kar*) பாரம்பரிய நெல் பட்டியலில் இடம்பிடித்துள்ள இவ்வகை நெல் தமிழகத்தின் நாகை மாவட்டத்திலுள்ள “வெள்ளப்பாலம்” மற்றும் “கீவலுார்” போன்றப் வட்டாரங்களில் நன்கு வளரக் கூடிய நெல் இரகமாகும். 25 - 30 நாட்கள் (நாற்றங்கால்) நாற்று வளர்ப்பு உட்பட, 125 - 135 நாட்களில் அறுவடைக்கு வரக்கூடிய இந்த நெல் இரகம், சுமார் 100 - 120 சென்டிமீட்டர் உயரம் வரையில் வளரக் கூடியதாகும். வெள்ளை குறுவை காரின் தானிய மணிகள், மற்றும் வைக்கோல் ஆகியவை வெளிறிய மஞ்சள் நிறத்திலிருந்து, அழுக்கான வெள்ளை நிறமாகத் தோற்றமளிப்பதாக உள்ளது. மேட்டுப்பாங்கான நிலப்பகுதியில் வறட்சியைத் தாங்கி வளரக்கூடிய இந்த நெல் இரகம், நேரடி விதைப்பு முறைக்கு மிகவும் ஏற்றதாக உள்ளது.
# வெள்ளைக் குறுவைக் கார்

## பருவகாலம்

130 - 135 நாட்கள் வயதுடைய இந்த வெள்ளை குறுவை கார் யூலை மாதம் முதல், ஆகத்து மாதம் முடிய உள்ள முன் சம்பா பருவத்திலும் (பட்டம்), செப்டம்பர் மாதம் முதல், அக்டோபர் மாதம் முடிவாக உள்ள பின் சம்பா பருவத்திலும் ஏற்றதாகும்.  
- துார் (கதிர்) வெளிவரும் காலத்தில், இப்பயிரின் தண்டு சுவையாக இருப்பதால், எலிகள் தாக்குதல் ஏற்படும் என்பது குறிப்பிடத்தக்கது.
# வெள்ளைக் குறுவைக் கார்

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# வெள்ளைக் குறுவைக் கார்

## வெளி இணைப்பு

- வெள்ளை குறுவை கார் நெல் படிமங்கள்
# பெரியகளந்தை ஆதீசுவரர் கோயில்

**பெரியகளந்தை ஆதீசுவரர் கோயில்** என்பது தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
# பெரியகளந்தை ஆதீசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் பெரியகளந்தை என்னுமிடத்தில் அமைந்துள்ளது.
# பெரியகளந்தை ஆதீசுவரர் கோயில்

## இறைவன், இறைவி

இக்கோயிலின் மூலவராக ஆதீசுவரர் உள்ளார். இவர் ஆதிசேசுவரர் என்றும், ஆதிபுரீசுவரர் என்றும் அழைக்கப்படுகிறார். இறைவி பெரியநாயகி ஆவார். கோயிலின் தல மரம் சந்தனம் ஆகும். கோயிலில் தல தீர்த்தமாக பிரம்ம தீர்த்தம் உள்ளது. ஆனி உத்திரம், ஆடி வெள்ளி, பங்குனி உத்திரம், சிவராத்திரி, நவராத்திரி, கார்த்திகை உள்ளிட்ட பல விழாக்கள் நடைபெறுகின்றன.
# பெரியகளந்தை ஆதீசுவரர் கோயில்

## அமைப்பு

மூலவர் சுயம்புவாக உள்ளார். மூலவர் கருவறைக்குக் கீழ் சுனை இருப்பதாகக் கூறுகின்றனர். இத்தலத்தைப் பற்றி அருணகிரியார் பாடியுள்ளார். திருச்சுற்றில் சனீசுவரர், ஸ்ரீதேவி பூதேவியுடன் வரதராஜர் உள்ளார். தலத்தின் விநாயகர் பால விநாயகர் ஆவார். இந்திரன், சூரியன், பிரம்மா, வாலி, அகத்தியர், பதஞ்சலி மகரிஷி உள்ளிட்டோர் வழிபட்டுள்ளனர்.
# சேவூர் வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்

**வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்** தமிழ்நாட்டில் திருப்பூர் மாவட்டம், சேவூர் என்னும் ஊரில் அமைந்துள்ள சிவன் கோயிலாகும். "சேவூர் வாலீசுவரர் கோயில்" என்றும் இக்கோயில் அழைக்கப்படுகிறது. இது ஒரு தேவார வைப்புத்தலமாகும். இத்தலம் சுந்தரரால் பாடப்பெற்ற வைப்புத்தலமாகும்.
# சேவூர் வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்

## அமைவிடம்

கடல் மட்டத்திலிருந்து சுமார் 370 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°14'56.2"N, 77°14'20.6"E (அதாவது, 11.248955°N, 77.239050°E) ஆகும்.
# சேவூர் வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்

## இறைவன், இறைவி

இக்கோயிலின் மூலவராக வாலீவரர் உள்ளார். வாலி வழிபட்டதால் மூலவர் இவ்வாறு அழைக்கப்படுகிறார். இறைவி அறம்வளர்த்த நாயகி ஆவார். கோயிலில் தல தீர்த்தமாக தெப்பம் உள்ளது. சிவராத்திரி, ஐப்பசியில் அன்னாபிசேகம், கார்த்திகை உள்ளிட்ட பல விழாக்கள் நடைபெறுகின்றன.  
இத்தலத்து விநாயகர் அனுக்கை விநாயகர் ஆவார். மூலவருக்கு இடது புறம் இறைவி தனி சன்னதியில் உள்ளார். இறைவியின் சன்னதிக்குப் பின்புறம் பால தண்டாயுதபாணி கையில் தண்டத்துடன் உள்ளார். திருச்சுற்றில் பஞ்ச லிங்கம், சகஸ்ர லிங்கம், சூரியன், சந்திரன், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். மேற்கு நோக்கிய நிலையில் சனீசுவரர் தனி சன்னதியில் உள்ளார். நவக்கிரக மண்டபமும் இக்கோயிலில் உள்ளது. கோயிலுக்கு எதிரில் தீப ஸ்தம்பம் காணப்படுகிறது. இதில் வாலி சிவனுக்கு பூசை செய்வது போன்ற சிற்பம் காணப்படுகிறது. அரச மரத்தடியில் விநாயகர் உள்ளார். அருகில் லிங்க பாணம் உள்ளது.
# சேவூர் வாலீஸ்வரர் சுவாமி மற்றும் கல்யாண வெங்கட்ரமண சுவாமி கோயில்

## பூசைகள்

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மார்கழி மாதம் ஆருத்ரா தரிசனம் முக்கிய திருவிழாவாக நடைபெறுகிறது.
# தேவனாம்பாளையம் அமணீசுவரர் கோயில்

**தேவனாம்பாளையம் அமணீசுவரர் கோயில்** தமிழ்நாட்டில் கோயம்புத்தூர் மாவட்டத்தில் பொள்ளாச்சி வட்டத்தில் உள்ள சிவன் கோயிலாகும்.
# தேவனாம்பாளையம் அமணீசுவரர் கோயில்

## அமைவிடம்

இக்கோயில் கோயம்புத்தூர் மாவட்டத்தில் தேவனாம்பாளையம் என்னுமிடத்தில் அமைந்துள்ளது. முன்னர் இவ்வூர் தேவ நகர் என்றழைக்கப்பட்டது.
# தேவனாம்பாளையம் அமணீசுவரர் கோயில்

## இறைவன், இறைவி

இக்கோயிலின் மூலவராக அமணீசுவரர் உள்ளார். இறைவி அறம்வளர்த்த நாயகி ஆவார். வில்வம், நொச்சி ஆகியவை கோயிலின் தல மரங்களாகும். கோயிலின் தல தீர்த்தமாக கற்பக நதி உள்ளது. சிவராத்திரி, கார்த்திகை, பிரதோஷம், ஆருத்ரா தரிசனம் உள்ளிட்ட பல விழாக்கள் நடைபெறுகின்றன.
# தேவனாம்பாளையம் அமணீசுவரர் கோயில்

## அமைப்பு

கற்பக ஆற்றுக்கு நடுவில் பாறையின்மீது இக்கோயில் அமைந்துள்ளது. ஆற்றில் நீர் காணப்படும் நேரங்களில் கோயிலுக்குச் செல்வது சற்று சிரமமாகும். திருச்சுற்றில் நந்தி, அஷ்ட தேவதைகள், விநாயகர், முருகன் உள்ளனர். அர்த்த மண்டபத்தில் ருத்ர தாண்டவர் உள்ளார். அவர் தனது எட்டு கைகளிலும் ஆயுதங்களை ஏந்திய நிலையில் காணப்படுகிறார். பிரம்மா, விஷ்ணு, சிவன் ஆகியோர் ஒரே கருவறையில் சுயம்புவாக உள்ளனர்.
# பொட்டாசியம் குளோரைடு

**பொட்டாசியம் குளோரைடு** (*Potassium chloride*, **KCl**) என்பது பொட்டாசியம், குளோரைடு ஆகியவற்றைக் கொண்ட ஒரு உலோக உப்பீனிய சேர்மம் ஆகும். மணமற்ற இந்த உப்பு வெண்ணிறம் அல்லது நிறமற்ற கண்ணாடிப் படிகத்தைப் போன்றதாகும். நீரில் எளிதில் கரையக்கூடியது, உப்பின் சுவையைக் கொண்டது. பொட்டாசியம் குளோரைடு உரமாகவும், மருத்துவம், உணவு பதப்படுத்தல் போன்றவற்றிலும் பயன்படுத்தப்படுகிறது. அத்துடன் உயிர்-போக்கும் ஊசி ஏற்றும் மரணதண்டனை முறைக்குப் பயன்படுத்தப்படும் மூன்று-மருந்துகள் அடங்கிய கலவைக்கு இதய நிறுத்தம் ஏற்படுத்தக்கூடிய மூன்றாவது மருந்தாகவும் இது கலக்கப்படுகிறது. இது இயற்கையாக சில்வைட்டு கனிமமாகவும், சில்வைனைட்டு படிகத்தில் சோடியம் குளோரைடுடனும் கிடைக்கிறது.
# பொட்டாசியம் குளோரைடு

## தயாரிப்பு

பொட்டாசியம் குளோடைடு சில்வைட்டு, கார்னலைட்டு, பொட்டாசு ஆகிய கனிமங்களில் இருந்து பிரித்தெடுக்கப்படுகிறது. இது கடல்நீரில் இருந்தும் பிரித்தெடுக்கப்படுகிறது. அத்துடன் பொட்டாசியம் நைத்திரேட்டு, ஐதரோகுளோரிக் காடி ஆகியவற்றில் இருந்து நைத்திரிக்கு அமிலத் தயாரிப்பில் துணை-விளைபொருளாகவும் பெறப்படுகிறது.
# பொட்டாசியம் குளோரைடு

## தயாரிப்பு

### ஆய்வுக்கூடத்தில் தயாரிப்பு

பொட்டாசியம் குளோரைடு அதிக செலவில்லாமல் பெறப்படுவதால், ஆய்வுக்கூடத்தில் மிக அரிதாக தேவைக்காக மட்டும் தயாரிக்கப்படுகிறது. ஆய்வுக்கூடத்தில் இது பொட்டாசியம் ஐதராக்சைடு (அல்லது வேறு பொட்டாசியம் காரங்களை) ஐதரோகுளோரிக் காடியுடன் சேர்ப்பதால் பெறப்படுகிறது:  
:KOH + HCl → KCl + H<sub>2</sub>O
# வரலாற்றுப் பாதுகாப்புக்கான தேசிய அறக்கட்டளை

**வரலாற்றுப் பாதுகாப்புக்கான தேசிய அறக்கட்டளை** (National Trust for Historic Preservation) வாசிங்டன் டி. சி. இல் உள்ள, தனியார் நிதியுடன் இயங்கும் இலாபநோக்கற்ற அமைப்பு ஆகும். இது ஐக்கிய அமெரிக்காவில் வரலாற்றுப் பாதுகாப்புத் துறையில் செயற்படுகிறது. உறுப்பினர் உதவியில் இயங்கும் இந்த அமைப்பு, அமெரிக்காவில் உள்ள பல வகைப்பட்ட வரலாற்றுக் கட்டிடங்கள், அயல்கள், மரபுரிமைகள் ஆகியவற்றை அதன் திட்டங்கள், வளங்கள், பரிந்துரைகள் ஆகியவற்றினூடாகப் பாதுகாப்பதற்கு உதவுமுகமாக 1949 இல் காங்கிரசு உரிமைப்பட்டயம் மூலம் நிறுவப்பட்டது.
# வரலாற்றுப் பாதுகாப்புக்கான தேசிய அறக்கட்டளை

## மேலோட்டம்

அமெரிக்காவின் வரலாற்று இடங்களைப் பாதுகாப்பதில் தலைமைத்துவம் வழங்குவதன் மூலமும்; தேசிய கொள்கை உருவாக்கப் பணிகளில் ஈடுபடுவதுடன் தமது உள்ளூர் அலுவலகங்கள் ஊடாகவும், தேசிய பூங்கா சேவை, மாநில வரலாற்றுப் பாதுகாப்பு அலுவலகங்கள், உள்ளூர் வரலாற்றுப் பாதுகாப்புக் குழுக்கள் போன்ற பங்காளிகள் ஊடாகவும் பரப்புரைகளை மேற்கொள்வதன் மூலமும், உள்ளூர் வரலாற்றுப் பாதுகாப்பாளர்களுக்கு ஆற்றல் வழங்குவதை இந்த அமைப்பு நோக்கமாகக் கொண்டுள்ளது.  
வாசிங்டன் டி. சி. இல் தலைமையகத்தைக் கொண்டுள்ள இந்த அமைப்பின் கள அலுவலகங்கள் பாசுட்டன், நியூயார்க் நகரம், சார்லசுட்டன், நாசுவிலி, சிக்காகோ, ஊசுட்டன், டென்வர், பொயிசு, லாசு ஏஞ்சல்சு, சான் பிரான்சிசுக்கோ, கான்பி (ஒரிகோனில் உள்ள போர்ட்லாந்துக்கு அண்மையில்), சீட்டில் ஆகிய இடங்களில் உள்ளன. இந்த அமைப்பு அறங்காவலர் சபையினால் நிர்வாகம் செய்யப்படுகிறது. இதன் தற்போதைய தலைவர் இசுட்டெபனி கே. மீக்சு. தற்போது இவ்வமைப்புக்கு ஏறத்தாழ 750,000 உறுப்பினர்களும் உதவுபவர்களும் உள்ளனர்.  
பரப்புரைகளை முன்னெடுப்பதற்கும் அப்பால், பாதுகாப்புத் தலைமைத்துவ மன்றத்தினூடாகக், கட்டுரைகள், ஆய்விதழ்கள், விடய ஆய்வு, மாநாடுகள், பயிற்சிகள் போன்ற கல்வி வளங்களையும் இந்த அமைப்பு வழங்குகிறது. இது, *பிரிசெர்வேசன்* (Preservation) என்னும் சஞ்சிகை ஒன்றை வெளியிடுவதுடன், "பிரிசெர்வேசன்நேசன்" (PreservationNation) என்னும் வலைப்பூ ஒன்றையும் நடத்தி வருகிறது.  
தேசிய அறக்கட்டளையின் தற்போதைய பணி, வரலாற்று இடங்களின் தகவமை மீள்பயன்பாடு ஊடாகப் பேண்தகு சமுதாயங்களைக் கட்டியெழுப்புவதையும்; பண்பாட்டு முக்கியத்துவம் கொண்ட களங்களைப் பாதுகாப்பதன் மூலம் பண்பாட்டுப் பல்வகைமையைக் காப்பதையும்; பொது நிலங்களில் உள்ள வரலாற்று இடங்கள் தொடர்பில் கூடிய பொறுப்பாண்மையுடன் செயற்படுவதையும், வரலாற்றுச் சொத்துக்களின் மேலாண்மையில் புதுமுறைகளை முன்னெடுப்பதையும் நோக்கமாகக் கொண்டது.
# மாலிப்டினம்(V) குளோரைடு

**மாலிப்டினம்(V) குளோரைடு** *(Molybdenum(V) chloride)* (MoCl<sub>5</sub>)<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். அடர் கருப்பு நிறச் சேர்மமான இச்சேர்மம் பிற மாலிப்டினம் சேர்மங்களை தயாரிக்க ஆராயப்பட்டு வருகிறது. ஈரத்தால் பாதிக்கப்படும் இச்சேர்மம் குளோரினேற்றம் பெற்ற கரைப்பான்களில் கரைகிறது. மாலிப்டினம் பென்டாகுளோரைடு என்று வழக்கமாக அழைக்கப்படும் இச்சேரம் உண்மையில் இருபடி Mo<sub>2</sub>Cl<sub>10</sub> என்ற மூலக்கூற்று வாய்ப்பாடு கொண்ட ஒரு இருபடியாகும்
# மாலிப்டினம்(V) குளோரைடு

## கட்டமைப்பு

ஒவ்வொரு மாலிப்டினமும் உட்புற எண்முக சீரொழுங்கும், மாலிப்டின மையங்களுக்கு இடையில் இரண்டு குளோரைடு பாலங்களையும் கொண்டுள்ளன. இதே கட்டமைப்பு தங்குதன், நையோபியம், டாண்ட்டலம் பென்டாகுளோரைடுகளில் காணப்படுகிறது. வாயு முகநிலையிலும் கரைசல்களில் பகுதியாகவும் இந்த இருபடிகள் சிறிதளவு சிதைவடைந்து ஒருபடி பென்டா ஆலைடைக் கொடுக்கின்றன . இவை இணைகாந்தப் பண்பு கொண்டு, மாலிப்டின மையங்கள் ஒவ்வொன்றும் இணைபிரிந்த எலக்டரானைப் பெற்றுள்ளன. முறையான +5 ஆக்சிசனேற்ற நிலையில் உலோக மையத்தின் மீது இணைதிறன் எலக்ட்ரானை விடுவிக்கின்றன.
# மாலிப்டினம்(V) குளோரைடு

## தயாரிப்பும் வேதி வினைகளும்

Mo தனிமத்தை குளோரினேற்றம் செய்தும், MoO3 சேர்மத்தை குளோரினேற்றம் செய்தும் மாலிப்டினம்(V) குளோரைடைத் தயாரிக்கலாம். இம்முறையில் நிலைப்புத்தன்மையற்ற மாலிப்டினம் எக்சாகுளோரைடு உற்பத்தியாவதில்லை  
MoCl5 ஒரு வலுவான ஆக்சிசனேற்றியாகும். அசிட்டோநைட்ரைலால் ஒடுக்கப்பட்டு ஆரஞ்சுநிற அணைவுச் MoCl4(MeCN)2, சேர்மத்தைக் கொடுக்கிறது. பின்னர் இது டெட்ரா ஐதரோ பியூரானுடன் வினைபுரிந்து MoCl4(THF)2 என்ற பிற மாலிப்டினமுள்ள அணைவுச் சேர்மங்கள் தயாரிப்பில் உதவும் முன்னோடிச் சேர்மத்தைக் கொடுக்கிறது.
MoCl5 சேர்மம் HBr ஆல் ஒடுக்கப்பட்டு MoBr4 உருவாகிறது.  
-50 பாகை செல்சியசு வெப்பநிலையில் எத்தில் புரோமைடு முன்னிலையில் புரோமினேற்றம் நிகழ்ந்து இடைநிலையாக MoBr5 உருவாகிறது. 20 ° செல்சியசு வெப்பநிலையில் Br2 உருவாக்கப்பட்டு மாலிப்டினத்தின் வழக்கமான +5 ஆக்சிசனேற்ற நிலை +4 ஆக்சிசனேற்ற நிலையாக மாறுகிறது. வினையில் நிகழும் ஒட்டுமொத்த மாற்றமும் இச்சமன்பாட்டில் தரப்பட்டுள்ளது.  
2 MoCl<sub>5</sub> + 10 HBr → 2 MoBr<sub>4</sub> + 10 HCl + Br<sub>2</sub>  
MoBr4 , டெட்ரா ஐதரோபியூரானுடன் வினைபுரிந்து Mo(III) இனத்தைச் சார்ந்த மெர்-MoBr3(THF)3 கிடைக்கிறது.
எளிதில் ஆக்சிசனமேற்றமடையாத ஈந்தணைவி களுக்கு எதிராக MoCl5 ஒரு நல்ல இலூயிக் அமிலமாக விளங்குகிறது  
குளோரைடுடன் வினைபுரிந்து [MoCl6]− என்ற ஒரு கூட்டு விளைபொருளாக உருவாகிறது.
குளோரினேற்றம், ஆக்சிசன்நீக்கம், ஆக்சிசனேற்ற பிணைப்பு வினைகள் போன்ற கரிமத்தொகுப்பு வினைகளில் அரிதாக மாலிப்டினம்(V) குளோரைடு பயன்படுத்தப்படுகிறது
# மாலிப்டினம்(V) குளோரைடு

## முன்பாதுகாப்பு

மாலிப்டினம்(V) குளோரைடு ஒரு தீவிரமான ஆக்சிசனேற்ரி என்பதால் விரைவாக நீராற்பகுப்பு அடைந்து ஐதரசன் குளோரைடு வாயுவை விடுவிக்கிறது.
# கீல்

**கீல்** ஒரு இயந்திர பொருள் ஆகும். இரண்டு திட பொருட்களை இணைக்கும் இயந்திர தாங்கி.இந்த இயந்திர தாங்கி ஒரு வரையறுக்கப்பட்ட சுழல்முறை கொண்டது. இந்த கீல் கதவு, ஜன்னல், அலமாரி போன்ற வற்றில் பயன்படும். இந்த கீல் துருப்பிடிக்கா எஃகு, இரும்பு, பித்தளை போன்ற உலோகத்தால் உருவாக்கப்படுகிறது. இரண்டு பொருட்கள் (பெரும்பாலும் மரபலகை, ஓட்டுப்பலகை,நெகிழிபலகை) ஒரு தரமான கீல் மூலம் இனைக்கப்பட்டு இருக்கும்போது அவற்றில் ஒன்று நிலையாகவும் மற்றொன்று வரையறுக்கப்பட்ட கோணத்தில் சுழலும் தன்மை உடையது. உலகின் பல நாடுகளிலும் இந்த கீல் உற்பத்தி செய்யப்படுகிறது.
# இளங்கலை கல்வியியல்

**இளங்கலை கல்வியியல் ** (Bachelor of Education) என்பது பள்ளிகளில் ஆசிரியர் பணிக்காக ஆசிரிய மாணவர்களைத் தயார் செய்யும் *இளங்கலை தொழில்முறை பட்டம்* ஆகும். இளங்கலை கல்வியியல் பயின்ற ஆசிரியர்கள் மாணவர்களுக்கு கற்பிக்க முழுமையாக தகுதி பெற்றவா்கள் ஆவா்.
# இளங்கலை கல்வியியல்

## இந்தியா

இந்தியாவில் இளங்கலை கல்வியியல் கல்வியியல் கல்லூரிகளில் பயிற்றுவிக்கப்படுகிறது.
- இளநிலைப் பட்டத்துடன் இளங்கலை கல்வியியல் பயின்றவர்கள் உயர் நிலை வகுப்புகளுக்கு (6 மற்றும் 10 வகுப்புகள்) கற்பிக்க தகுதி பெற்றவர்கள் ஆவர்.
- முதுநிலைப் பட்டத்துடன் இளங்கலை கல்வியியல் பயின்றவர்கள் மேல் நிலை வகுப்புகளுக்கு (11 மற்றும் 12 வகுப்புகள்) கற்பிக்க தகுதி பெற்றவர்கள் ஆவர்.
# இளங்கலை கல்வியியல்

## இந்தியா

### படிப்புக் காலம்

இந்தியா முழுவதும் ஆசிரியர் பயிற்சி நிறுவனங்களுக்கு அங்கீகாரம் அளிக்கும் அமைப்பான தேசிய ஆசிரியர் கல்வி மையம் (என்.சி.டி.இ.) இளங்கலை கல்வியியல் படிப்பு காலம் 2 ஆண்டுகளாக உயர்த்தப்படும் என்று அறிவித்தது. இதையடுத்து 2015-2016 ஆம் கல்வி ஆண்டு முதல் அனைத்து கல்வியியல் கல்லூரிகளிலும் நடைமுறைப்படுத்தப்பட்டது.
# இளங்கலை கல்வியியல்

## இந்தியா

### பல்கலைக்கழகம்

தமிழ்நாட்டிலுள்ள கல்வியியல் கல்லூரிகள் அனைத்தும் தமிழ்நாடு ஆசிரியர் கல்வியியல் பல்கலைக்கழகத்துடன் இணைக்கப்பட்டு உள்ளன.
# அலுமினியம் இண்டியம் ஆர்சனைடு

**அலுமினியம் இண்டியம் ஆர்சனைடு** *(Aluminium indium arsenide)* என்பது AlInAs (AlxIn1-xAs) என்ற மூலக்கூற்று வாய்ப்பாடு கொண்ட ஒரு குறைக்கடத்திச் சேர்மமாகும். இண்டியம் அலுமினியம் ஆர்சனைடு என்ற பெயராலும் இக்குறைகடத்தி அழைக்கப்படுகிறது. காலியம் இண்டியம் ஆர்சனைடு (GaInAs) குறைக்கடத்தியின் அணிக்கோவை மாறிலிகளுக்கு அருகான மதிப்புகளையும் அதைவிட கூடுதலான ஆற்றல் இடைவெளியையும் இக்குறைகடத்தி கொண்டுள்ளது. (AlxIn1-xAs) என்ற வாய்ப்பாட்டிலுள்ள X, 0 மற்றும் 1 என்ற மதிப்புகளை ஏற்கிறது. InAs மற்றும் AlAs சேர்மங்களுக்கிடையிலான விதிக்கட்டுபாடில்லாத கலப்புலோகம் என்பதை இம்மதிப்புகள் சுட்டிக்காட்டுகின்றன. விகிதக்கட்டுப்பாடுகள் ஏதுமில்லாத கலப்புலோகமிது என்பதை AlInAs என்ற வாய்ப்பாடு தெரிவிக்கிறது.  
தாங்கல் அடுக்குகளாக உறுமாற்ற உயர் எலக்ட்ரான் இயக்க திரிதடையங்களில் அலுமினியம் இண்டியம் ஆர்சனைடு பயன்படுத்தப்படுகிறது. இங்கு இது காலியம் ஆர்சனைடு தளப்பொருள், காலியம் இண்டியம் ஆர்சனைடு அலைவரிசை இவற்றிடையிலான அணிக்கோவை மாறிலிகளை சமப்படுத்துகிறது.
இண்டியம் காலியம் ஆர்சனைடுகளுடன் சேர்த்து குவாண்டம் படலமாகச் செயற்படும் மாற்று அடுக்குகள் தயாரிக்கவும் இது பயன்படுத்தப்படுகிறது. இத்தகைய அமைப்புகள் அகன்றவரிசை குறைக்கடத்தி லேசர்களில் பயன்படுத்தப்படுகின்றன.
# அலுமினியம் இண்டியம் ஆர்சனைடு

## முன்பாதுகாப்பு

AlInAs இன் நச்சுத்தன்மை குறித்து முழுமையாக ஆராயப்படவில்லை. தூளாக இருக்கும் போது இது கண், தோல், நுரையீரல்களில் எரிச்சலை உண்டாக்குகிறது. மேலும் இது தொடர்பான மூலப்பொருட்களும் ஆராயப்பட்டு சமீபத்தில் விமர்சிக்கப்பட்டுள்ளது .
# தகவமை மீள்பயன்பாடு

**தகவமை மீள்பயன்பாடு** (Adaptive reuse) என்பது, பழைய களங்களையும், கட்டிடங்களையும் அவை கட்டப்பட்ட அல்லது வடிவமைக்கப்பட்ட நோக்கங்கள் அல்லாத பிற நோக்கங்களுக்கு மீளப் பயன்படுத்தும் செயல்முறையைக் குறிக்கும். நகர்ப்புறப் பரவலைக் குறைப்பதற்கும், நிலத்தைச் சேமிப்பதற்கும் தகவமை மீள்பயன்பாடு முக்கிய காரணியாக அமையக்கூடும் என்ற கருத்து உள்ளது. இருந்தாலும், புதுப்பித்தல், முகப்பியம், தகவமை மீள்பயன்பாடு ஆகியவற்றுக்கு இடையில் தெளிவில்லாத எல்லைகளே இருப்பதால், சிலவேளைகளில் தகவமை மீள்பயன்பாடு சர்ச்சைக்கு உள்ளாகக்கூடும். இது வரலாற்றுப் பாதுகாப்புக்கும், இடித்து அழித்தலுக்கும் இடையிலான ஒரு இணக்கநிலையாகக் கருதப்படுகிறது.
# அடி மண்

**அடி மண்** *(subsoil)* என்பது தரையின் மேர்பரப்பில் இருக்கும் மேல் மண்ணிற்குக் கீழாக நிலத்தடியில் உள்ள மண்ணாகும்.மேல் மண்ணைப் போலவே இதுவும் மணல், வண்டல் மற்றும் களிமண் போன்றவற்றின் சிறிய துகள்கள் சேர்ந்து அடி மண்னையும் உருவாக்குகின்றன. ஆனால் அடி மண்ணில் மேல் மண்ணில் உள்ள உயிர்ம பருப்பொருள்களையும் மற்றும் மட்கு உள்ளடக்கத்தையும் கொண்டிருக்கவில்லை.  
நிலத்தடி மண்ணுக்குக் கீழேயிருப்பது கீழடுக்காகும். எஞ்சிய படுகைப் பாறை படிவுகள் அல்லது காற்றுவீச்சுப் படிவுகள் போன்றவை ஒன்றன்கீழ் ஒன்றாக படிந்துள்ளன. படிவத்தின் கீழ் உள்ள மற்றொரு படிவம், உள்ளது.
அடர் மட்குகள் குறைவாக இருப்பதால் அடிமண்ணின் நிறம் மேல் மண்ணைக் காட்டிலும் வெளிர் நிறத்தில் காணப்படுகின்றன. இங்கு மரங்கள் போன்ற சில தாவரங்களின் ஆழமான வேர்கள் காணப்படலாம். ஆனால் பெரும்பாலான தாவரங்களின் வேர்கள் மேல் மண்ணின் மேற்பரப்பிற்குள்ளேயே உள்ளன.  
களிமண் சார்ந்த அடிமண்ணே உலர்மண் கல், திமித்த மண்சுவர், போன்ற பல புவி கட்டுமானங்களுக்கு ஆதார மூலமாக உள்ளது.
# பரிசால் கோட்டம்

**பரிசால் கோட்டம்** தெற்காசியாவின் வங்காளதேச நாட்டில் உள்ள எட்டு கோட்டங்களில் ஒன்றாகும். பரிசால் கோட்டம் 1 சனவரி 1993-இல் துவக்கப்பட்டது.  
தென்மத்திய வங்காளதேசத்தில் அமைந்த இக்கோட்டம், 13,644.85 சதுர கிலோ மீட்டர் பரப்பளவும், 81,47,000 மக்கள் தொகையும் கொண்டது.  
பரிசால் கோட்டத்தின் நிர்வாகத் தலைமையிடம் பத்மா (கங்கை ஆறு) ஆற்றின் வடிநிலத்தில் உள்ள பரிசால் நகரம் ஆகும்.  
பரிசால் கோட்டம், பிரோஜ்பூர் மாவட்டம், போலா மாவட்டம், பரிசால் மாவட்டம், பர்குனா மாவட்டம், ஜலோகட்டி மாவட்டம் மற்றும் பதுவாகாளி மாவட்டம் என ஆறு மாவட்டங்களைக் கொண்டுள்ளது.
# பரிசால் கோட்டம்

## கோட்ட எல்லைகள்

பரிசால் கோட்டத்தின் வடக்கில் டாக்கா கோட்டமும், தெற்கில் வங்காள விரிகுடாவும், கிழக்கில் சிட்டகாங் கோட்டமும், மேற்கில் குல்னா கோட்டமும் எல்லைகளாகக் கொண்டுள்ளது.
# பரிசால் கோட்டம்

## பொருளாதாரம்

வங்காளதேசத்தின் நெற்களஞ்சியம் என பரிசால் கோட்டத்தை அழைப்பர். இக்கோட்டத்தில் நெல், கரும்பு, வாழை, தானியங்கள், பருப்பு வகைகள், சணல், கரும்பு, பருத்தி, பஞ்சு மற்றும் துணி ஆலைகள், மருந்து தொழிற்சாலைகள் உள்ளது. மீன் பிடி தொழில் பெரிய அளவில் நடைபெறுகிறது.  
ஆற்று வழி நீர்த் தடங்கள் வழியாக கொல்கத்தா – பரிசால் – டாக்கா நகரங்கள் இணைக்கப்படுகிறது. பயணிகள் மற்றும் சரக்குப் போக்குவரத்திற்கு இயந்திரப் படகுகள் துணையாக உள்ளது.
# பரிசால் கோட்டம்

## முக்கிய இடங்கள்

சூரியோதம் மற்றும் சூரிய அஸ்தமனம் ஆகிய இரண்டையும் ஒரு சேரக் காணப்படும் தெற்காசியாவின் இரண்டு கடற்கரைகளில் பரிசால் கோட்டத்தின் குவாகத்தா கடற்கரையும் ஒன்றாகும். (மற்றொன்று கன்னியாகுமரி கடற்கரையாகும்) இக்கோட்டத்தில் உள்ள துர்கா சாகர் எனுமிடத்தில் குளிர்காலத்தில் பன்னாட்டுப் பறவைகள் வலசை வரும் இடமாக உள்ளது.
# பரிசால் கோட்டம்

## கோட்ட நிர்வாகம்

பரிசால் கோட்டத்தை நிர்வாக வசதிக்காக ஆறு மாவட்டங்களாகவும், 42 துணைக் கோட்டங்களாகவும் பிரிக்கப்பட்டுள்ளது.  
இக்கோட்டம் 12 நகராட்சி மன்றங்களையும் 353 கிராம ஒன்றியக் குழுக்களையும், 3159 வருவாய் கிராமங்களையும், 4163 கிராமங்களையும் கொண்டுள்ளது.  
| வரைபடம் | பெயர் | தலைமையிடம் | பரப்பு (km²) | மக்கள் தொகை
1991 கணக்கெடுப்பு | மக்கள் தொகை
2001 கணக்கெடுப்பு | மக்கள் தொகை
2011 கணக்கெடுப்பு |
| --- | --- | --- | --- | --- | --- | --- |
| பரிசால் மாவட்டம் | பரிசால் |  |  |  |  |  |
| பர்குனா மாவட்டம் | பர்குனா |  |  |  |  |  |
| போலா மாவட்டம் | போலா |  |  |  |  |  |
| ஜலோகட்டி மாவட்டம் | ஜலோகட்டி |  |  |  |  |  |
| பதுவாகாளி மாவட்டம் | பதுவாகாளி |  |  |  |  |  |
| பிரோஜ்பூர் மாவட்டம் | பிரோஜ்பூர் |  |  |  |  |  |
| *மொத்ம்* | பரிசால் | } |  |  |  |  |